**Daugavpils pilsētas domes 2021.gada 11.februara saistošo noteikumu Nr.7 “Grozījumi Daugavpils pilsētas domes 2016.gada 8.decembra saistošajos noteikumos Nr.46 “Daugavpils pilsētas pašvaldības materiālais atbalsts mazaizsargātajām personām”” paskaidrojuma raksts**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums | Atbilstoši likuma "[Par pašvaldībām](https://likumi.lv/ta/id/57255-par-pasvaldibam)" [43.panta](https://likumi.lv/ta/id/57255-par-pasvaldibam#p43) trešajai daļai, dome var pieņemt saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi.  Sabiedriskā transporta pakalpojumu likuma 14.panta trešā daļa paredz pašvaldībām tiesības noteikt braukšanas maksas atvieglojumus savā administratīvajā teritorijā, ja ar šo braukšanas maksas atvieglojumu noteikšanu pārvadātājam radītos zaudējumus pilnībā kompensē no pašvaldības budžeta. Nosakot braukšanas maksas atvieglojumus, par vienīgo kritēriju nedrīkst izmantot personas deklarēto dzīvesvietu.  Tiek paredzēts paplašināt atbalstu bezmaksas braukšanai sabiedriskajā transportā - piešķirot atbalstu 1991.gada barikāžu dalībniekiem. |
| 2. Īss projekta satura izklāsts | Ar grozījumiem saistošajos noteikumos tiek papildināts 101.punkts un tiek precizēts 103.punkts. |
| 3. Informācija par plānoto projekta ietekmi uz pašvaldības budžetu | Sakarā ar noteikumu grozījumiem, papildus atvieglojumus varētu saņemt aptuveni 30-35 personas, līdz ar to saistošo noteikumu izpildei būs nepieciešami aptuveni EUR 6000 gadā. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Administratīvās procedūras netiek mainītas. |
| 6. Informācija par konsultācijām ar privātpersonām | Konsultācijas notikušas ar 1991.gada barikāžu dalībnieku Latgales biedrību |

Domes priekšsēdētājs  I.Prelatovs

*Dokuments ir parakstīts ar drošu elektronisko parakstu un satur laika zīmogu*